|  |  |  |  |  |
| --- | --- | --- | --- | --- |
| Številka: | 43001-59/2020-04 |  | oznaka naročila: | A-98/20 S  |
| Datum: | 17.09.2020 |  | MFERAC: | 2431-20-000373/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Inženirske storitve za rekonstrukcijo Brkinske ceste** |

**JN005434/2020-B01 - A-98/20; datum objave: 01.09.2020**

**Datum prejema: 17.09.2020   17:24**

**Vprašanje:**

Spoštovani,

Naročnika naprošamo za poenotenje referenčnih zahtev in sicer, da se tudi za ponudnika točka 3.2.3.1 dovoli nadzor nad gradnjo gospodarske javne infrastrukture kakor je to določeno v točki 3.2.3.7 Navodil za pripravo ponudbe ter s tem zagotovi večja konkurenčnost in enakopravnost potencialnih ponudnikov.

Naročnika naprošamo, da se pri točki 3.2.3.6 tretja alineja dovoli tudi podizvajalec in sicer "zaposlen pri ponudniku ali podizvajalcu", kakor je to dovoljeno pri zahtevah za odgovornega nadzornika nad izvedbo elektro inštalacijskih del v točki 3.2.3.7 dotičnih Navodil.

Na naročnika apeliramo, da pri točki 3.3 Merila za izbor najugodnejše ponudbe, podtočka C kot merilo upošteva tudi zaposlovanje invalidov nad zakonsko določeno kvoto s strani gospodarskega subjekta, saj smatramo, da ima le to večji socialno konotacijo kot štipendija.

V pričakovanju odgovorov vas lepo pozdravljamo.

**Odgovor:**

Predmet javnega naročila je rekonstrukcija državne ceste v dolžini 20,411 km, zato naročnik pogojuje, da je bil ponudnik pred objavo tega naročila nadzornik pri vsaj eni (1) gradnji avtoceste in/ali hitre ceste in/ali glavne ceste in/ali regionalne ceste in/ali državne kolesarske povezave in/ali občinske ceste.

Glede na veliko število uspešno izvedenih in zaključenih del v zadnjih petih letih za naročnika DRSI (nekaj 100) je zagotovljena zadostna konkurenčnost ponudnikov.

Naročnik zahteva, da so ključni kadri za realizacijo javnega naročila zaposleni pri ponudniku. Glede na to, da je predmet javnega naročila tudi gradnja vodovodnega omrežja v dolžini cca. 24 km, izvedba črpališč za vodo in gradnja vodohranov, je odgovorni nadzornik nad izvedbo strojno inštalacijskih del za naročnika ključni kader, zato mora biti zaposlen pri ponudniku. Ponudnik lahko v skladu z 2.5.2 Navodil za pripravo ponudbe poda tudi skupno ponudbo, v kateri nastopa več gospodarskih subjektov.

Naročnik seveda vzpodbuja zaposlovanje invalidov, vendar je je v gradbeni stroki vedno manj kadrov z ustrezno izobrazbo, zato je za naročnika štipendiranje kadrov velikega pomena.

Naročnik ne bo spreminjal pogojev javnega naročila in meril oz. ne bo spreminjal Navodil za pripravo ponudbe.